Lilly Wachowski

Lilly Wachowski (Chicago, 1967ko abenduaren 29a) zine zuzendari estatubatuarra da, bere ahizpa Lana Wachowskirekin batera, Wachowskitarren bikote artistiko eta sortzaile gisa ezaguna. Emakume transgeneroa da Lilly Wachowski.

 Biografia 

Chicagon jaioa, han egin zuen lehen eta bigarren hezkuntza, baina unibertsitatera Emerson College delakora joan zen Bostonera. Hala ere, ez zituen bertako ikasketak amaitu, eta lanerako bat egin zuen bere ahizpa Lanarekin, ikus-entzunezkoetan gidoiak idazten eta zuzendaritzan.

Urteetan Andy Wachowski izena erabili zuen, eta gizontzat ageri zen publikoki, baina 2016. urtean, 48 urte zituela eta bere ahizpa Lanak adierazpen bertsua egin eta lau urtera, emakumea transgeneroa zela jakinarazi zuen, eta Lilly izena hartu zuen publikoki. 1991tik Alicia Blasingamerekin zegoen ezkondua Lilly, eta trantsizio publikoaren unean emaztearen babesa zuela esan zuen. 

 Erreferentziak 

 Kanpo estekak 


Kategoria:Ameriketako Estatu Batuetako zinema zuzendariak
Kategoria:Emakume zinema zuzendariak
Kategoria:Emakume transgenero eta transexualak
Kategoria:Chicagotarrak